ඒ අනුව පසුගිය මාර්තු 8 වනදා මොහු තවත් හිතවතෙකු සමඟ වැලිකඩ පොලීසියට පැමිණ තිබෙනවා.එහිදී වැලිකඩ පොලීසියේ ජ්‍යෙෂ්ඨ පොලිස් නිලධාරියෙකු විමසා ඇත්තේ යළි සේවයට නොගියේ කුමන හේතුවක් නිසාද යන්නයි.එහිදී ගෝවින්ද රාජ් පොලීසියට පවසා තිබෙන්නේ අදාළ නිවසේ සේවය කිරීමට සුදුසු වාතාවරණයක් නොමැති නිසා තමන් බගවන්තලාව ප්‍රදේශයේ තේ කම්හලක රැකියාවක් සොයාගත් බවයි.එහිදී පොලිස් නිලධාරීන් රුපියල් ලක්ෂ දෙකක මුදලක් සොරකම් කර පළාගිය බවට ගෝවින්ද රාජ්ට එරෙහිව පැමිනිල්ලක් ලැබී ඇති බව පවසමින් ඔහු වැලිකඩ පොලීසිය තුළ රඳවාගෙන තිබෙනවා.ඉන්පසු දින දෙකක් තිස්සේ ආහාර කිසිවක් නොදී වැලිකඩ පොලීසිය තුළ රඳවාගෙන තමන්ට පහරදුන් බවයි ගොවින්ද රාජ් පවසන්නේ.